Sanaharkka kärjistyi joukkotappeluksi Vantaan Korsossa.

Poliisipartio meni lauantain vastaisena yönä selvittämän väkivaltaiseksi äitynyttä tilannetta Vantaan Korsossa sijaitsevan ravintolan edustalle.

Nujakassa oli ollut osallisena kolme miestä ja yksi nainen. Osapuolten kertomukset tapahtuneesta vaihtelivat jonkin verran.

Yksi miehistä kertoi viheltäneensä ohi kulkeneelle naiselle, mistä naisen mukana ollut mies ei pitänyt. Miehet ajautuivat sanaharkkaan, joka johti lopulta lyömiseen ja potkimiseen. Sen päätteeksi ambulanssi toimitti naisen ja yhden miehen sairaalaan saamaan hoitoa vammoihinsa.

Poliisitiedotteesta ei käy ilmi, mistä joukkotappelun kolmas mies ilmaantui saati kimpaantui.

Tappelupukarit olivat iältään 20–30-vuotiaita. Poliisi tutkii tapausta pahoinpitelynä.